open-index/open-wikipedia-markdown huggingface dataset:
Τα 7 κακά της μοίρας μου

***Τα 7 (εφτά) κακά της μοίρας μου*** (και μεταγενέστερα ***Όλα τα κακά της μοίρας μου***) είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τις σεζόν 1991-1994. Δημιουργός της σειράς ήταν ο Γιώργος Κωνσταντίνου, ο οποίος είχε και τον πρωταγωνιστικό ρόλο, ενώ τη τηλεσκηνοθεσία ανέλαβε ο Νέστορας Παβέλας και τη παραγωγή η Λιάνα Πατέρα. Το καστ της σειράς απαρτιζόταν από τον Τόνυ Άντονυ, τη Μπέτυ Μοσχονά, τη Μαίρη Ραζή, τη Μαίρη Χαλκιά, τον Ισίδωρο Σταμούλη, τον Λάμπη Λιβιεράτο, τον Νίκο Ασημάκη, τον Τρύφωνα Παπουτσή και τον Γιώργο Δουρή. Τα νούμερα τηλεθέασης που σημείωνε κάθε εβδομάδα ήταν υψηλά, με αποτέλεσμα να διαρκέσει τρία χρόνια, και προβλήθηκε σε επανάληψη αρκετές φορές από τον σταθμό μέχρι το 2010.

## Επισκόπηση σειράς
Η σειρά αποτελείται από δύο περιόδους, με συνολικά 215 επεισόδια:

* η πρώτη ξεκινάει από τη πρεμιέρα της που προβλήθηκε τον Σεπτέμβριο του 1991 και μεταδιδόταν δύο φορές την εβδομάδα (κάθε Τρίτη και Πέμπτη) μέχρι τον Ιούλιο του 1993 και ολοκληρώθηκε σε 172 επεισόδια,
* ενώ η δεύτερη (κατά την οποία μετονομάστηκε *Όλα τα κακά της μοίρας μου*) προβλήθηκε από τον Σεπτέμβριο του 1993 μέχρι τον Ιούλιο του 1994 μία φορά εβδομαδιαία (κάθε Παρασκευή) και ολοκληρώθηκε σε 43 επεισόδια.

## Πλοκή
Ο Λάμπρος δουλεύει σ' έναν ιδιωτικό ραδιοφωνικό σταθμό, όπου παρουσιάζει την εκπομπή «Νυχτερινές άρπες». Μέσα απ' αυτή δίνει συμβουλές στους ακροατές του για το πως θα φτιάξουν την ερωτική τους ζωή. Οι φίλοι του είναι ελάχιστοι, έχει όμως τρεις συζύγους – όλες πρώην, τρεις γιους – έναν από τη κάθε μία, αλλά κι έναν δίδυμο αδερφό (υποτίθεται) που ακούει στο όνομα Τζάκσον και μόλις ήρθε από την Αμερική, προσπαθώντας να τον πείσει για την συγγένεια τους. Εφτά τα κακά της μοίρας του, με τα οποία αγωνίζεται καθημερινά να τα βγάλει πέρα με τραγελαφικά αποτελέσματα...

Στον τρίτο κύκλο, τα εφτά κακά πληθαίνουν... και τώρα ο Λάμπρος προσπαθεί να τα βγάλει πέρα με όλα τα κακά της μοίρας του. Αυτή τη φορά μετακομίζουν όλοι στο ίδιο σπίτι και ο ατυχής Λάμπρος καλείται να αντιμετωπίσει τη μοίρα του στη καινούργια μεζονέτα, όπου συγγενείς και φίλοι φαίνεται να έχουν στόχο την ηρεμία του.

## Διανομή

### Πρωταγωνιστές

### Guest star
*Τάσος Πεζιρκιανίδης – *Νικήτας Στανιός*
*Κάρμεν Ρουγγέρη – *Μαργαρίτα*
*Ζαννίνο – *Αγκοπιάν*
*Νίκος Κάπιος – *Μιχαήλ Γαβρήλος*
*Γεράσιμος Λειβαδάς – *Λιάκος*
*Φρέζυ Μαχαίρα – *Φόνη (Περσεφόνη)*

### Συμμετοχές
*Αλέκος Μάνδυλας
*Φώτης Σπύρος
*Νίκος Μαγδαληνός
*Τάκης Βλαστός
*Βέτα Μπετίνη
*Μάρκος Σεφερλής
*Ερρίκος Μπριόλας
*Χάρης Εμμανουήλ
*Γιώργος Δουρής
*Μαρία Μαρμαρινού
*Νίκος Ρεντίφης
*Φωτεινή Παπαδοπούλου
*Θανάσης Παγώνας

## Πηγές
* 

## Παραπομπές


7
Κατηγορία:Ελληνικές κωμικές τηλεοπτικές σειρές
Βουλγαρικές βουλευτικές εκλογές 1882

Οι βουλευτικές εκλογές του 1882 διεξήχθησαν στη Βουλγαρία το φθινόπωρο του 1882, αυτές ήταν οι πρώτες εκλογές μετά την αναστολή του συντάγματος από την δεύτερη μεγάλη Εθνοσυνέλευση στις 13 Ιουλίου 1881. Η συνέλευση ανάμεσα στις τροπολογίες που ψήφισε μείωσε τον αριθμό των βουλευτών από 307 σε 47, το χαμηλότερο στη βουλγαρική ιστορία. 

Το Φιλελεύθερο κόμμα μποϊκοτάρισε τις εκλογές σε ένδειξη διαμαρτυρίας για την προεκλογική εκστρατεία του περασμένου έτους. Αυτό οδήγησε σε μια  πλειοψηφία των Συντηρητικών. Η συνέλευση του νέου κοινοβουλίου συγκαλέστηκε στις 10 Δεκεμβρίου του 1882. Διαφωνίες σχετικά με ξένες και εγχώριες πολιτικές (όπως οι σιδηροδρομικές κατασκευές) οδήγησαν τον πρίγκιπα Αλέξανδρο Α΄ και τη Συνέλευση να σταθούν ενάντια ρωσική επιρροή και να αποκαταστήσουν το σύνταγμα στις 6 Σεπτεμβρίου 1883. Αυτό προκάλεσε την αποχώρηση των Ρώσων στρατηγών Λεονίτ Σομπόλεβ και Αλέξανδρος Καουλμπάρς, στη συνέχεια, η διαμορφώθηκε κυβέρνηση συνασπισμού μεταξύ Φιλελευθέρων και Συντηρητικών υπό την προεδρία του Ντράγκαν Τσάνκοφ.

## Παραπομπές


Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές 1899

Οι βουλευτικές εκλογές διεξήχθησαν στη Βουλγαρία στις 25η Απριλίου 1899. Το αποτέλεσμα ήταν νίκη για το Φιλελεύθερο Κόμμα , το οποίο κέρδισε 89 από τις 169 έδρες. Η προσέλευση των ψηφοφόρων ήταν 49,5%.

## Αποτελέσματα

## Σημειώσεις


## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές 1896

Οι βουλευτικές εκλογές διεξήχθησαν στη Βουλγαρία στις 29 Νοεμβρίου το 1896. Οι εκλογές αμαυρώθηκαν από ταραχές, ιδιαίτερα στη πρωτεύουσα Σόφια. Νικητής ήταν το κυβερνών Λαϊκό κόμμα, με επικεφαλής τον Πρωθυπουργό Κονσταντίν Στοΐλοφ.

## Παραπομπές


Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές 1894

Οι βουλευτικές εκλογές διεξήχθησαν στη Βουλγαρία στις 23 Σεπτεμβρίου 1894. Η προσέλευση των ψηφοφόρων ήταν ασυνήθιστα υψηλή.

## Αποτελέσματα

## Παραπομπές


Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές Ιουλίου 1893

Οι βουλευτικές εκλογές διεξήχθησαν στη Βουλγαρία στις 30 Ιουλίου του 1893. Μετά τις αλλαγές στο σύνταγμα στις αρχές του έτους, μειώθηκε ο αριθμός των μελών της Εθνοσυνέλευσης.

Οι εκλογές αμαυρώθηκαν από ταραχές στη Πέσχτερα, όπου έγιναν απόπειρες να κλέψουν τις κάλπες και δέχτηκε επίθεση ο εκλογικός αντιπρόσωπος, αξιωματικός. Ταραχές έγιναν στο Μπελογκραντσχίκ, όπου έγιναν προσπάθειες να αποτραπεί το κλείσιμο των εκλογικών τμημάτων μέχρι οι υποστηρικτές ενός υποψηφίου να φτάσουν εκεί. Η προσέλευση των ψηφοφόρων ήταν χαμηλή, κυρίως λόγω της αδιαφορίας σε αγροτικές περιοχές όπου η εθνική πολιτική δεν θεωρήθηκε σημαντική.

## Παραπομπές


Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές 1931

Οι βουλευτικές εκλογές διεξήχθησαν στη Βουλγαρία στις 21 Ιουνίου 1931. Το αποτέλεσμα ήταν νίκη για τη Λαϊκή συμμαχία, μια συμμαχία της Βουλγαρικής Αγροτικής Εθνικής Ένωσης, με το Δημοκρατικό κόμμα, το Εθνικό Φιλελεύθερο κόμμα και το Ριζοσπαστικό Δημοκρατικό κόμμα, η οποία κέρδισε 151 από τις 273 έδρες. Η προσέλευση των ψηφοφόρων ήταν 85,2%.

Αυτές θα είναι οι τελευταίες επίσημες κομματικές εκλογές που διεξήχθησαν στη Βουλγαρία πριν από τον Δεύτερο Παγκόσμιο Πόλεμο (οι εκλογές του 1939 ήταν επίσημα ακομμάτιστες, αλλά οι υποψήφιοι εκπροσώπησαν κόμματα ως άτομα). Οι εκλογές όπου τα κόμματα επίσημα είχαν δικαίωμα συμμετοχής ήταν του 1945, η χώρα είχε περάσει έως τότε δύο δικτατορίες και μια τρίτη Κομμουνιστική που ταχέως είχε εδραιωθεί. Ως αποτέλεσμα, το 1931 οι εκλογές ήταν επίσημα η τελευταίες ελεύθερες εκλογές που διεξήχθησαν στη χώρα μέχρι το 1990.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές 1938

Οι βουλευτικές εκλογές διεξήχθησαν στη Βουλγαρία μεταξύ 6 και 27 Μαρτίου του 1938, η πρώτη μετά το πραξικόπημα του 1934. Οι εκλογές διεξήχθησαν σε μη κομματική βάση, με τη Βουλγαρική Αγροτική Εθνική Ένωση και το Κομμουνιστικό Κόμμα Βουλγαρίας να έχει απαγορευτεί η δράση τους. Οι πρώην κυβερνητικοί υποψήφιοι κέρδισαν την πλειοψηφία των εδρών. Η προσέλευση των ψηφοφόρων ήταν 69,5%.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Μον ντ'Ορ Αζέργκ Φουτ

Η **Μον ντ' Ορ Αζέργκ Φουτ** είναι γαλλική ποδοσφαιρική ομάδα με έτος ίδρυσης το 2000 υπό την ονομασία Μπωζολαί Μον ντ' Ορ, η οποία προήλθε από την συγχώνευση μεταξύ των Ουνιόν Σπορτίβ Ανς Αμπεριέ της κοινότητας της Ανς, και Σασελαί Φουτ της κοινότητας του Σασελαί.

## Ιστορία
Η ομάδα έλαβε την οριστική της ονομασία τον Ιούλιο του 2005. Το 2006, απορρόφησε την Κλαμπ Σπορτίφ Σαζαί-Σιβριέ των κοινοτήτων Σαζαί-ντ'Αζέργκ και Σιβριέ-ντ'Αζέργκ.

Από την σεζόν 2009-2010, η ομάδα αγωνίζεται στο CFA.

Στις αρχές Ιανουαρίου του 2013, η ιστοσελίδα της εφημερίδας *[[L'Équipe]]* αποκάλυψε την άφιξη στην ομάδα από τον Ιούνιο του 2013 του πρώην Γάλλου διεθνούς ποδοσφαιριστής, ο οποίος έδωσε και το όνομά του στην έδρα του συλλόγου, Λουντοβίκ Ζιουλί.

Από το καλοκαίρι του 2013, ο Στεφάν Σαντινί γιος του πρώην ομοσπονδιακού τεχνικού της Εθνικής Γαλλίας Ζακ Σαντινί διατελεί προπονητής της Μον ντ'Ορ ντ'Αζέργκ. 

Στις 27 Ιανουαρίου 2014, η ομάδα της Μον ντ'Ορ ντ'Αζέργκ προχώρησε στην μεταγραφή των Σίντνεϊ Γκοβού πρώην Γάλλου διεθνούς και πρώην παίκτη της Ολιμπίκ Λυών και Γιοάν Γκομέζ πρώην παίκτη της ΣΚ Μπαστιά.

## Διακρίσεις
[thumb|right|Παρουσίαση της ομάδας (με κίτρινες εμφανίσεις) στο ''[Camp des Loges (ποδόσφαιρο)|Camp des Loges* στην διάρκεια αναμέτρησης απέναντι στην [[Παρί Σαιν-Ζερμάν Β΄]] στις 6 Φεβρουαρίου 2011.]]
* *'Ντιβιζιόν ντ'Ωνέρ Ρον-Αλπ** 
** **Πρωταθλήτρια''' : 2006

## Ρόστερ για την σεζόν 2013/2014 του CFA

### Τερματοφύλακες
* Ντανιέλ Ζακάρ

### Αμυντικοί
* Μοργκάν Ανσιάν
* Σονέρ Ερτέκ
* Τζεφρέι Μπυνιέ
* Αλεξί Ζενέ 
* Τζαμάλ Αλιουΐ 
* Αρτύρ Πουλέ

### Μέσοι
* Φαμπιάν Καρν
* Αντονί Μωβερναί 
* Λουντοβίκ Ζιουλί 
* Γιοάν Γκομέζ 
* Κριστόφ Κολετά
* Μοντασίρ Μπουράς
* Φοντιέ Τραορέ
* Αλεξί Σουντανί
* Νταβίντ Ντουλίν

### Επιθετικοί
* Καρίμ Μπα
* Ουαλίντ Καμπάτ
* Σερζ Σιμόν
* Εντίν Γιαχιαουΐ Μπαντρ
* Ρομαίν Σιμσέκ
* Φλοριάν Μπουτονέ (αρχηγός)
* Ζαΐρ Μεσερί
* Σίντνεϊ Γκοβού 
* Ζαουάντ Ζαϊρί 

## Πρώην παίκτες
*  /  Καρίμ Μπουντζεμά
*  Λουντοβίκ Ζιουλί
*  Αρνώ Λεμπράν
*  Μπενζαμέν Κορνιέ

## Παραπομπές


## Εξωτερικοί Σύνδεσμοι

* Επίσημη ιστοσελίδα της Μον ντ'Ορ Αζέργκ Φουτ

Μον ντ'Ορ Αζεργκ Φουτ
Κατηγορία:Ιδρύσεις ποδοσφαιρικών ομάδων το 2000
Διισοπροπυλαιθέρας

Ο **διισοπροπυλαιθέρας** είναι ένας δευτεροταγής αιθέρας που χρησιμοποιείται ως διαλύτης. Είναι ένα άχρωμο υγρό που είναι ελαφρά διαλυτό στο νερό, αλλά αναμειγνύεται με οργανικούς διαλύτες. Χρησιμοποιείται ως εκχυλιστικό μέσο και ως οξυγονούχο πρόσθετο βενζίνης. Βιομηχανικά παραλαμβάνεται ως παραπροϊόν στην παραγωγή της ισοπροπανόλης με ενυδάτωση του προπενίου. Ο διισοπροπυλαιθέρας παριστάνεται μερικές φορές με τη συντόμευση "DIPE".

## Χρήσεις
Ενώ στους 20 °C, ο διαιθυλαιθέρας διαλύει κατά 1% κατά βάρος νερό, το DIPE διαλύει μόνο το μισό. Χρησιμοποιείται ως ειδικευμένος διαλύτης για να αφαιρεί ή να εξάγει πολικές οργανικές ενώσεις από υδατικά διαλύματα, π.χ. φαινόλες, αιθανόλη, αιθανικό οξύ. Το χρησιμοποιείται ως αντικροτικό μέσο.

## Ασφάλεια
Ο διισοπροπυλαιθέρας μπορεί να σχηματίσει εκρηκτικά υπεροξείδια κατά την παραμονή του στον αέρα για μεγάλες περιόδους. Αυτή η αντίδραση γίνεται πιο εύκολα από τον διαιθυλαιθέρα, λόγω του δευτεροταγούς άνθρακα δίπλα στο άτομο του οξυγόνου. Μπορούν να χρησιμοποιηθούν αντιοξειδωτικά για να αποτρέψουν αυτήν την διεργασία. Ο αποθηκευμένος διαλύτης θα πρέπει συνεπώς να ελεγχθεί για την παρουσία υπεροξειδίων πιο συχνά (συνιστάται μια φορά κάθε τρεις μήνες για διισοπροπυλαιθέρα αντί για μια φορά κάθε δώδεκα μήνες για τον διαιθυλαιθέρα ). Τα υπεροξείδια μπορούν να αφαιρεθούν ανακινώντας τον αιθέρα με ένα διάλυμα θειικού σιδήρου(II). Για λόγους ασφάλειας, ο μεθυλ τριτοταγής βουτυλαιθέρας χρησιμοποιείται συχνά ως εναλλακτικός διαλύτης.

## Δείτε επίσης
* Διμεθυλαιθέρας
* Διαιθυλαιθέρας
* Κατάλογος φράσεων-R
* Κατάλογος φράσεων-S

## Παραπομπές


Κατηγορία:Διαλκυλαιθέρες
Κατηγορία:C6
Βουλγαρικές βουλευτικές εκλογές 1890

Οι βουλευτικές εκλογές διεξήχθησαν στη Βουλγαρία στις 7 Σεπτεμβρίου 1890. Το αποτέλεσμα ήταν μια συντριπτική νίκη του Λαϊκού Φιλελεύθερου κόμματος του πρωθυπουργού Στέφαν Σταμπολόφ.

## Παραπομπές


Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές Συντακτικής συνέλευσης 1893

Οι εκλογές για τη Συνταγματική Συνέλευση διεξήχθησαν στη Βουλγαρία τον Απρίλιο του 1893. Το σώμα συγκλήθηκε για τέταρτη φορά προκειμένου να εξετάσει διάφορες τροποποιήσεις του συντάγματος, συμπεριλαμβανομένων και εκείνων που αφορούν την θρησκεία των μοναρχών και τη μείωση του αριθμού των μελών της Εθνοσυνέλευσης .

Το υπάρχον σύνταγμα απαιτούσε από το μονάρχη να είναι μέλος της Βουλγαρικής ορθόδοξης εκκλησίας, αν εξαιρεθεί ο πρώτος πρίγκιπας. Εξαιρούνταν ο πρίγκιπας Φερδινάνδος που ήταν ο πρώτος από μια νέα δυναστεία που ήταν στο θρήσκευμα Ρωμαιοκαθολικοί. Ωστόσο, καθώς η σύζυγός του, η πριγκίπισσα Μαρί Λουίζ της μπέρμπον Πάρμας, ήταν επίσης Ρωμαιοκαθολική κι εάν επρόκειτο να έχουν τα παιδιά θα ήταν επίσης καθολικοί.

Το Σύνταγμα απαιτούσε επίσης ένα μέλος της Εθνοσυνέλευσης για κάθε 10.000 πολίτες, με τις προτεινόμενες αλλαγές για τη μείωση αυτή από έναν για κάθε 20.000 πολίτες πού ήταν τότε. Οι τροποποίηση να μειωθεί επίσης ο αριθμός των μελών της συνταγματικής συνέλευσης από ένα για κάθε 5.000 πολίτες σε ένα για κάθε 10.000.

Η Συνέλευση ανοίξει τις εργασίες της στις 15 Μαΐου με ένα πλήθος πάνω από 10.000 συγκεντρωμένων για την περίσταση. Οι εργασίες της συνεχίστηκαν μέχρι τις 29 Μαΐου και ενέκρινε τις συνταγματικές τροποποιήσεις.

## Παραπομπές


Κατηγορία:Βουλγαρικές βουλευτικές εκλογές
France Médias Monde

Το **France Médias Monde**, παλαιότερα γνωστό με την ονομασία «Audiovisuel Extérieur de la France» (AEF), επίσης γνωστό για κάποιο διάστημα ως «France Monde» και στη συνέχεια ως «Société de l'Audiovisuel Extérieur de la France» (SAEF), είναι μια μητρική εταιρεία, η οποία ιδρύθηκε τον Απρίλιο του 2008 με στόχο την επιτήρηση και τον σχεδιασμό των δραστηριοτήτων των δημοσίων ραδιοφωνικών και τηλεοπτικών σταθμών που ανήκουν στο Γαλλικό Κράτος και οι οποίοι έχουν διεθνή προβολή.

Αποστολή του είναι η ενίσχυση και ο εκσυγχρονισμός αυτών των εταιρειών οι οποίες μέχρι πρότινος λειτουργούσαν η καθεμία αυτόνομα της άλλης, καθώς και ο καθορισμός από κοινού στρατηγικής τους.

## Παραπομπές


## Εξωτερικοί σύνδεσμοι
*

Κατηγορία:Μέσα Μαζικής Ενημέρωσης της Γαλλίας
Κατηγορία:Επιχειρήσεις της Γαλλίας
Κατηγορία:Επιχειρήσεις Μέσων Μαζικής Ενημέρωσης
Μαρκ Τορνίλο

Ο **Μαρκ Τορνίλο** (, 29 Μαΐου 1963 - ) είναι Αμερικανός τραγουδιστής γνωστός ως τραγουδιστής των Accept.

## Καριέρα
Ο Τορνίλο υπήρξε ένα από τα ιδρυτικά μελη των TT Quick, οι οποίοι σχηματίστηκαν το 1980 στο Νιού Τζέρσεϊ. Τρία χρόνια αργότερα, υπέγραψαν συμβόλαιο συνεργασίας στην "Megaforce Records" και κυκλοφόρησαν το ομώνυμο ΕΡ τους τον Απρίλιο του 1984. Ακολούθησε το άλμπουμ "*Metal of Honor*" δύο χρόνια αργότερα, μετά από το οποίο το συγκρότημα διαλύθηκε για να επανέλθει το 1989 με το "*Sloppy Seconds*" μέσω της "Halycon". Το 1992 διαλύθηκαν και πάλι, επιστρέφοντας το 2000 με το "*Ink*".
Οι TT Quick παρέμειναν ανενεργοί αν και επίσημα δεν έχει ανακοινωθεί η διάλυση τους. Ο Τορνίλο εντάθηκε το 2009 στους Γερμανούς Accept, παίρνοντας την θέση του Ούντο Ντιρκσνάιντερ. Πρώτη τους κυκλοφορία ήταν το "*[[Blood of the Nations]]*" του 2010, το οποίο σκαρφάλωσε στο # 4 των γερμανικών τσαρτ. Ακολούθησαν τα "*[[Stalingrad (άλμπουμ)|Stalingrad]]*" και "*[[Blind Rage]]*", με το τελευταίο να είναι το πρώτο άλμπουμ του συγκροτήματος που ανέβηκε στην κορυφή των τσαρτ της πατρίδας τους.

## Δισκογραφία

## Παραπομπές


## Πηγές
* Mark Tornillo | Credits | AllMusic
* Mark Tornillo - Encyclopaedia Metallum: The Metal Archives

## Εξωτερικοί σύνδεσμοι
* 

Κατηγορία:Αμερικανοί τραγουδιστές
Κύπελλο Καναδά (ποδόσφαιρο ανδρών)

Το **Κανέιντιαν Τσάμπιονσιπ** (αγγλικά: *Canadian Championship*, γαλλικά: *Championnat Canadien*) είναι μια ετήσια ποδοσφαιρική διοργάνωση κορυφαίων επαγγελματικών ομάδων του Καναδά. Στο νικητή απονέμεται το Voyageurs Cup και αποκτά μια θέση στο ΚΟΝΚΑΚΑΦ Τσάμπιονς Λιγκ. Το 2014, αγωνίστηκαν από την Μέιτζορ Λιγκ Σόκερ (MLS) οι Τορόντο, Βανκούβερ Γουάιτκαπς και Μόντρεαλ Ίμπακτ ενώ από τη Νορθ Αμέρικαν Σόκερ Λιγκ (NASL) οι ΦΚ Έντμοντον και Οττάβα Φιούρι. Eπίσημος χορηγός του πρωταθλήματος είναι η Amway και την ευθύνη της διοργάνωσης έχει η Καναδική Ποδοσφαιρική Ομοσπονδία (Canada Soccer).

## Αποτελέσματα
### Ανά σύλλογο

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές διοργανώσεις Καναδά
Monte Carlo Doualiya

Το **Monte Carlo Doualiya** (παλαιότερα γνωστό με την ονομασία RMC Moyen-Orient ή RMC-MO) είναι γαλλικός δημόσιος αραβόφωνος ραδιοφωνικός σταθμός με αποδέκτη το ακροαματικό κοινό από τις χώρες της Εγγύς και Μέσης Ανατολής, του Κόλπου και του Μαγκρέμπ.

Το Monte Carlo Doualiya υπάγεται στον κρατικό φορέα διαχείρισης δημοσιογραφικού περιεχομένου France Médias Monde (RFI, France 24 και MCD)

## Εξωτερικοί σύνδεσμοι
*

Κατηγορία:Κρατικοί ραδιοτηλεοπτικοί σταθμοί
Κατηγορία:Μέσα Μαζικής Ενημέρωσης της Γαλλίας
Κατηγορία:Ραδιοφωνικοί σταθμοί στην αραβική γλώσσα
Κατηγορία:Μέσα Μαζικής Ενημέρωσης στο Μονακό
Βουλγαρικές βουλευτικές εκλογές 1887

Οι βουλευτικές εκλογές διεξήχθησαν στη Βουλγαρία στις 9 Οκτωβρίου 1887. Το Λαϊκό κόμμα των Φιλελευθέρων με επικεφαλής τον Στέφαν Σταμπολόφ κέρδισε με μεγάλη πλειοψηφία, λαμβάνοντας 260 από τις 292 έδρες στην Εθνοσυνέλευση , ενώ τα τρία κόμματα της αντιπολίτευσης υπό την ηγεσία του Πέτκο Καρανέλοφ, Βασίλ Ραντοσλάβοφ  και Ντράγκαν Τσάνκοφ κέρδισαν μόνο 32 έδρες. Και οι τρεις αρχηγοί των κομμάτων της αντιπολίτευσης έχασαν τις θέσεις τους.

Η προσέλευση των ψηφοφόρων ήταν περίπου 33%, με μόλις 3.039 ψήφων στην Σόφια. Τριάντα άνθρωποι έχασαν τη ζωή τους στις ταραχές που σχετίζονται με τις εκλογές.

## Αποτελέσματα

## Παραπομπές


Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές Συντακτικής συνέλευσης 1886

Οι εκλογές για τη συνταγματική συνέλευση διεξήχθησαν στη Βουλγαρία το 1886. Το σώμα έμεινε γνωστό ως η "Μεγάλη Εθνοσυνέλευση" και συγκλήθηκε για τρίτη φορά, προκειμένου να εκλέξει νέο πρίγκιπα μετά την παραίτηση του Αλεξάνδρου Α΄. Η συνέλευση αποτελούνταν από 493 αντιπροσώπους και συγκάλεσε τη πρώτη συνέλευση στις 19 Οκτωβρίου 1886, στη συνέχεια διαλύθηκε η ίδια στις 3 Αυγούστου 1887, έχοντας εκλεξεί τον Φερδινάνδο της Σαξονίας-Κόμπουργκ & Γκότα ως το νέο πρίγκιπα της Βουλγαρίας.

## Παραπομπές


Κατηγορία:Βουλγαρικές βουλευτικές εκλογές
Νορθ Αμέρικαν Σόκερ Λιγκ

Το **Νορθ Αμέρικαν Σόκερ Λιγκ** (αγγλικά: *North American Soccer League*, **NASL**) είναι πρωτάθλημα επαγγελματικού ποδοσφαίρου ανδρών με δέκα ομάδες - οκτώ στις Ηνωμένες Πολιτείες και δύο στον Καναδά. Είναι αναγνωρισμένο από την Ποδοσφαιρική Ομοσπονδία των ΗΠΑ (US Soccer) ως κατηγορία δευτέρου επιπέδου (Division II) στο σύστημα ποδοσφαιρικών πρωταθλημάτων ΗΠΑ, κάτω από το Μέιτζορ Λιγκ Σόκερ (MLS) και στο ίδιο επίπεδο με το Γιουνάιτεντ Σόκερ Λιγκ (πρώην USL Pro). Η έδρα της διοργανώτριας αρχής του NASL βρίσκεται στη Νέα Υόρκη.

Το πρωτάθλημα έχει την ίδια ονομασία, αλλά δεν έχει καμία σχέση, με τo παλαιότερo Νορθ Αμέρικαν Σόκερ Λιγκ (NASL). Η σύγχρονη NASL ιδρύθηκε το 2009, και άρχισε να λειτουργεί το 2011 με οκτώ ομάδες, μετά από την περίοδο του 2010, κατά την οποία οι ομάδες της NASL και tης USL συμμετείχαν σε ένα συνδυασμένο προσωρινό πρωτάθλημα δεύτερης κατηγορίας (Division II). Ο αριθμός των ομάδων με προνόμια επέκτασης (franchises) είναι τώρα έντεκα, με σχέδιο επέκτασης σε δεκατρείς ομάδες το 2016.

Η NASL χρησιμοποιεί ένα πρόγραμμα δύο περιόδων από τον Απρίλιο μέχρι τις αρχές Νοεμβρίου, με ένα διάλειμμα τεσσάρων εβδομάδων τον Ιούλιο. Οι πρωταθλητές σπρινγκ και φολ, μαζί με τις δύο ομάδες με τον καλύτερο συνδυασμό αποτελεσμάτων (σπρινγκ/φολ) λαμβάνουν μέρος σε κατατακτήριους αγώνες, γνωστούς με την ονομασία *Το Πρωτάθλημα* (The Championship). Η νικήτρια των τελικών αποκτά το Soccer Bowl Trophy στο τέλος της περιόδου.

Ενώ δεν υπάρχει άνοδος και υποβιβασμός εν σχέση με άλλα πρωταθλήματα, ο επίτροπος Μπιλ Πέτερσον (Bill Peterson) έχει δηλώσει κατ' επανάληψη ότι η διοργανώτρια αρχή του πρωταθλήματος (North American Soccer League, LLC) ενδιαφέρεται για την εισαγωγή αυτή στην πυραμίδα του συστήματος ποδοσφαιρικών πρωταθλημάτων ΗΠΑ.

## Αποτελέσματα

### Ανά σύλλογο

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές διοργανώσεις ΗΠΑ
Καναδική Ποδοσφαιρική Ομοσπονδία

Η **Καναδική Ποδοσφαιρική Ομοσπονδία** (αγγλικά: *Canadian Soccer Association - CSA*, γνωστή ως *Canada Soccer*, γαλλικά: *Association Canadienne de Soccer*) είναι το ανώτατο διοικητικό όργανο, όσον αφορά το άθλημα του ποδοσφαίρου στον Καναδά. Πρόκειται για μια εθνική οργάνωση, η οποία είναι υπεύθυνη για τη λειτουργία των αντιπροσωπευτικών συγκροτημάτων, της εθνικής ανδρών και γυναικών που μετέχουν στις διεθνείς διοργανώσεις, καθώς και των εθνικών ομάδων νέων (U20 και U17 ανδρών και γυναικών). Επίσης, έχει αρμοδιότητες όσον αφορά τα εθνικά επαγγελματικά και ερασιτεχνικά πρωταθλήματα.

## Ιστορία
Η ιδρυτική συνεδρίαση της **Διοίκησης της Καναδικής Ποδοσφαιρικής Ομοσπονδίας** (Dominion of Canada Football Association - DCFA) έλαβε χώρα στις 24 Μαΐου του 1912. Η ομοσπονδία προσχώσησε στη FIFA στις 31 Δεκεμβρίου του 1912. Στις 21 Ιουνίου του 1926, η DCFA αποχώρησε από τη FIFA, για να επανέλθει στις 20 Ιουνίου του 1948. Η ομοσπονδία (Canada Soccer) γιόρτασε την 100η επέτειο το 2012.

## Συνδεδεμένα μέλη της Καναδικής Ποδοσφαιρικής Ομοσπονδίας

### Ανώτερο επίπεδο
# Εθνική ομάδα ποδοσφαίρου ανδρών Καναδά
# Εθνική ομάδα ποδοσφαίρου γυναικών Καναδά
# Εθνική ομάδα ποδοσφαίρου άμμου ανδρών Καναδά
# Εθνική ομάδα ποδοσφαίρου ατόμων με αναπηρία ανδρών Καναδά
# Εθνική ομάδα ποδοσφαίρου σάλας ανδρών Καναδά

### Επίπεδο νέων
# Εθνική ομάδα ποδοσφαίρου νέων ανδρών Καναδά (U23)

# Εθνική ομάδα ποδοσφαίρου ανδρών U20 Καναδά
# Εθνική ομάδα ποδοσφαίρου γυναικών U20 Καναδά
# Εθνική ομάδα ποδοσφαίρου ανδρών U17 Καναδά
# Εθνική ομάδα ποδοσφαίρου γυναικών U17 Καναδά

### Ενώσεις και οργανώσεις
#Μέιτζορ Λιγκ Σόκερ (MLS)
#Νορθ Αμέρικαν Σόκερ Λιγκ (NASL)
#Πασίφικ Κοστ Σόκερ Λιγκ (PCSL)
#Γιουνάιτεντ Σόκερ Λιγκς (USL)

Επιπλέον, η ομοσπονδία (Canada Soccer) αποτελεί οικονομικό στήριγμα της αμερικανικής Νάσιοναλ Γούμενς Σόκερ Λιγκ (NWSL), που ξεκίνησε το 2013 ως τρίτη προσπάθεια σε επίπεδο επαγγελματικού πρωταθλήματος γυναικών. Συγκεκριμένα, η ομοσπονδία πληρώνει τους μισθούς από 16 παίκτριες της εθνικής ομάδας που αγωνίζονται στη NWSL.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδόσφαιρο στον Καναδά
Κατηγορία:Ομοσπονδίες μέλη της CONCACAF
Κρις Χολμς

Ο **Κρις Χολμς** (αγγλ. *Chris Holmes*) είναι Αμερικανός κιθαρίστας της hard rock μουσικής, γνωστός για την συμμετοχή του στο συγκρότημα των W.A.S.P. από το 1982 μέχρι το 1990 και ξανά από το 1996 μέχρι το 2001.

## Βιογραφία
Ο Χολμς γεννήθηκε στο Γκλέντεϊλ το 1958 και μεγάλωσε στο Λα Κάναντα της Καλιφόρνια. Υπήρξε ένας από τους πιο σημαντικούς και επιδραστικούς κιθαρίστες του glam metal, το οποίο εκδηλώθηκε στο Λος Άντζελες στα τέλη της δεκαετίας του '70 και τις αρχές της δεκαετίας του '80. Συμμετείχε στους Buster Savage, LAX και Slave πριν γνωρίσει τον Μπλάκι Λόουλες και συνεργαστούν στους Sister.
Μετά τους Sister σχημάτισαν τους W.A.S.P. με τους οποίους συνεργάστηκε μέχρι το 1990, ηχογραφώντας τέσσερις στούντιο δίσκους, εκ των οποίων οι δύο βραβεύθηκαν ως χρυσοί. Ενώ βρισκόταν ακόμη στο συγκρότημα, ο Χολμς συμμετείχε στο ντοκιμαντέρ "*The Decline of Western Civilization Part II: The Metal Years*", όπου κατά την συνέντευξη του ήταν μεθυσμένος και η μητέρα του καθόταν δίπλα του, ενώ έλουσε τον εαυτό του με δύο φιάλες βότκα. Το συγκεκριμένο ντοκιμαντέρ παρουσίαζε τον τρόπο ζωής και την έντονη χρήση αλκοόλ και ναρκωτικών ουσιών από τους μουσικούς του heavy metal, εκείνη την περίοδο.
Ο Χολμς αποχώρησε από τους W.A.S.P. μετά την περιοδεία για την προώθηση του δίσκου "*[[The Headless Children]]*", σχηματίζοντας τους Psycho Squad. Το καλοκαίρι του 1990 παντρεύτηκε την Λίτα Φορντ, με την οποία πήρε διαζύγιο έναν χρόνο αργότερα. Το 1996, επέστρεψε στους W.A.S.P. για τρεις ακόμη δίσκους, πριν αποχωρήσει οριστικά το 2001. Για ένα μικρό χρονικό διάστημα εντάχθηκε στους L.A. Guns και στα μέσα του 2002 έγινε μέλος των Animal του Ράντι Πάιπερ.
Ο Χολμς επέστρεψε στο Λος Άντζελες στα τέλη του 2003, αποχωρώντας από τους Animal και δουλεύοντας ως παραγωγός. Το 2008, συνέχισε να παίζει ζωντανά με τους L.A.'s Big Ball Stars και συμμετείχε σε ντοκιμαντέρ με θέμα τον Ράντι Ρόουντς.
Το 2010 εντάχθηκε στους Where Angels Suffer με τον Ράντι Πάιπερ στην κιθάρα, τον Στιβ Άνγκερ στο μπάσο, τον Ριτς Λιούις στα φωνητικά και τον Στετ Χάουλαντ στα τύμπανα.
Το Νοέμβριο του 2012, ο Χολμς κυκλοφόρησε τον πρώτο του προσωπικό δίσκο με τίτλο "*Nothing to Lose*", ακολουθούμενο από το "*Shitting Bricks*".

## Δισκογραφία

## Παραπομπές


## Πηγές
* Chris Holmes | Credits | AllMusic
* Holmes Chris (WASP)- Musician Profile - Spirit of Metal 
* Chris Holmes - Encyclopaedia Metallum: The Metal Archives

Κατηγορία:Αμερικανοί κιθαρίστες
Κατηγορία:Αμερικανοί μουσικοί
Αλέξανδρος Καλαντζάκος

Ο **Αλέξανδρος Καλαντζάκος**  του Αριστείδη (1887 - 1976) ήταν Έλληνας γιατρός και πολιτικός. Υπηρέτησε ως βουλευτής και υπουργός.

## Βιογραφία
Το 1928 εξελέγη βουλευτής Τριφυλίας και το 1932 γερουσιαστής. Στις εκλογές του 1935 εξελέγη βουλευτής Μεσσηνίας με το Λαϊκόν Κόμμα. Επανεξελέγη το 1936 (με τη Γενική Λαϊκή Ριζοσπαστική Ένωση) , το 1946 και το 1950 με το ίδιο κόμμα. Στη συνέχεια εξελέγη βουλευτής με τον Ελληνικό Συναγερμό το 1951 και το 1952 (Τριφυλίας). Μέλος της Εθνικής Ριζοσπαστικής Ενώσεως από την ίδρυσή της, εξελέγη βουλευτής και με εκείνη το 1956.

Υπηρέτησε ως υπουργός Υγιεινής στην κυβέρνηση του Κωνσταντίνου Τσαλδάρη  από τις 2 Απριλίου 1946 ως τις 4 Νοεμβρίου 1946

Πέθανε σε ηλικία 89 ετών το 1976.

## Παραπομπές


Κατηγορία:Έλληνες ιατροί του 20ού αιώνα
Κατηγορία:Έλληνες υπουργοί Υγιεινής
Κατηγορία:Έλληνες γερουσιαστές
Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Βουλγαρικές βουλευτικές εκλογές 1884

Οι βουλευτικές εκλογές διεξήχθησαν στη Βουλγαρία στις 27 του Μαΐου 1884. Το αποτέλεσμα ήταν νίκη για το Φιλελεύθερο κόμμα το οποίο κέρδισε 100 από τις 171 έδρες. Η προσέλευση των ψηφοφόρων ήταν 28,9%. Περαιτέρω μέλη εξελέγησαν από την Ανατολική Ρωμυλία μεταξύ 11 και 18 Μαΐου 1886 αφού έγινε μέρος της Βουλγαρίας το 1885.

## Αποτελέσματα

## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Βουλγαρικές βουλευτικές εκλογές Συντακτικής συνέλευσης 1881

Οι εκλογές για τη συνταγματική συνέλευση διεξήχθησαν στη Βουλγαρία τον Ιούνιο του 1881, το σώμα έμεινε γνωστό ως "μεγάλη Εθνοσυνέλευση" και συγκλήθηκε για δεύτερη φορά στο Σβίσχτοβ προκειμένου να εξετάσει τις τροποποιήσεις του συντάγματος που πρότεινε ο πρίγκιπας Αλέξανδρος Α΄. Οι προτεινόμενες τροποποιήσεις ήταν μια ηχώ από τα αιτήματα των Συντηρητικών κατά τις πρώτες εκλογές της συνταγματικής συνέλευσης το 1879. Οι τροποποιήσεις που προτείνονται περιλάμβαναν τον περιορισμό των πολιτικών ελευθεριών και τη μείωση του μεγέθους της εθνικής συνέλευσης. Αυτές οι τροποποιήσεις στην πραγματικότητα αναστέλλουν το σύνταγμα και μετέτρεπαν τη Βουλγαρία σε μια αυταρχική δικτατορία.

## Εκλογές και Αποτέλεσμα
Αρχικά το Φιλελεύθερο κόμμα δεν εναντιώθηκε στις τροποποιήσεις πιστεύοντας ότι θα κερδίσει τις εκλογές. Για την διεξαγωγή των εκλογών στάλθηκαν Ρώσοι στρατιώτες στα εκλογικά τμήματα για να "βοηθήσουν τους αναλφάβητους" να ψηφίσουν  και να "διατηρήσουν τη τάξη".

Οι Συντηρητικοί κέρδισαν τις εκλογές με μεγάλη πλειοψηφία ενώ οι Φιλελεύθεροι κέρδισαν μόλις δύο εκλογικές περιφέρειες.

## Μετά τις εκλογές
Την 1η Ιουλίου  η μεγάλη εθνική συνέλευση συνεδρίασε στο Σβίσχτοβ. Η συντριπτική πλειοψηφία των συντηρητικών βουλευτών στήριξαν τις συνταγματικές τροποποιήσεις, έφτασαν λιγότερο από δύο ώρες για να περάσουν όλες οι τροποποιήσεις. Ο Πρίγκιπας Αλέξανδρος είχε στην πραγματικότητα διεξάγει ένα πραξικόπημα. Το καθεστώς τελικά κατέρρευσε και το σύνταγμα αποκαταστάθηκε στις 6 Σεπτέμβρη του 1883..

## Παραπομπές


Κατηγορία:Βουλγαρικές βουλευτικές εκλογές
Βαγγέλης Ζάγκος

Ο **Βαγγέλης Ζάγκος** (Αθήνα, 1955 - 21 Ιανουαρίου 2014) ήταν Έλληνας ποδοσφαιριστής που αγωνιζόταν στη θέση του κεντρικού κυνηγού. Ξεχώριζε για το εντυπωσιακό παρουσιαστικό του (ήταν σχεδόν υπέρβαρος, αλλά ωστόσο ιδιαίτερα ευκίνητος) και το ευθύβολο, ισχυρότατο σουτ του. Αποτέλεσε επί σειρά ετών τον επιθετικό ηγέτη της ομάδας του Εθνικού Αστέρα Καισαριανής, με τα χρώματα του οποίου σημείωσε πάμπολλα εντυπωσιακά τέρματα, κυρίως στο πρωτάθλημα της Β΄Εθνικής, ενώ αγωνίσθηκε επίσης στον Αργοναύτη, στο Εθνικό Ερασιτεχνικό πρωτάθλημα, όπως και στους συλλόγους του τοπικού πρωταθλήματος της Αθήνας (Ε.Π.Σ.Α.), Α.Ο. Πεύκης και Γ.Σ. Αμαρουσίου. Αναδείχθηκε Κυπελλούχος Αθηνών με την ομάδα της Πεύκης (1987). Μετά το πέρας της αγωνιστικής του σταδιοδρομίας ασχολήθηκε με τα διοικητικά θέματα του συλλόγου του Εθνικού Αστέρα, στον οποίο διετέλεσε τεχνικός διευθυντής και υπεύθυνος των θεμάτων Ακαδημιών

## Πηγές
* Αρχείο αθλητικών εφημερίδων "Αθλητική Ηχώ", "Φως των Σπορ" και "Φίλαθλος για όλα τα σπορ"

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικού Αστέρα
Βάσος Ανδρονίδης

Ο **Βασίλης (Βάσος) Ανδρονίδης** (Κάιρο, 1930 – Αθήνα, 22 Αυγούστου 2008) ήταν Έλληνας ηθοποιός και σκηνοθέτης.

## Βιογραφία
Προερχόμενος από την ελληνική κοινότητα των Αιγυπτιωτών, σπούδασε υποκριτική τέχνη στο Θέατρο Τέχνης «Κάρολος Κουν» του Καρόλου Κουν. Ερμήνευσε δεκάδες ρόλους του κλασικού και σύγχρονου ρεπερτόριου, ενώ εμφανίσθηκε επίσης σε πολλές ταινίες του κινηματογράφου αλλά και στην τηλεόραση.

Ήταν ο πρώτος πρόεδρος του Δ.Σ. του Σωματείου Ελλήνων Ηθοποιών (ΣΕΗ) μετά τη δικτατορία ενώ δίδαξε σε διάφορες σχολές.

## Φιλμογραφία

### Κινηματογράφος

### Τηλεταινίες

### Τηλεοπτικές σειρές

### Τηλεοπτικό θέατρο

## Θέατρο

Συμπληρωματικός πίνακας θεατρικών παραστάσεων στις οποίες έχει παίξει ο Β. Ανδρονιδης, ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Βασίλης Ανδρεόπουλος

Ο **Βασίλης Ανδρεόπουλος** (Πλάτανος Ακράτας Αχαΐας, 15 Φεβρουαρίου 1923  -  Αθήνα, 16 Αυγούστου 2011) ήταν Έλληνας ηθοποιός, θεατρικός συγγραφέας, στιχουργός και αντιστασιακός.

## Βιογραφία

Κατά τη διάρκεια της κατοχής ανέπτυξε αντιστασιακή δράση, συνελήφθη από τους Ιταλούς και φυλακίστηκε. Πολύπλευρη καλλιτεχνική προσωπικότητα, διακρίθηκε σε πολλά θεατρικά είδη ενώ ίδρυσε ο ίδιος διαφόρους θιάσους. Έλαβε επίσης μέρος σε αρκετές ταινίες του κινηματογράφου, σε διάφορες τηλεοπτικές σειρές αλλά και σε ραδιοφωνικές παραγωγές.

## Φιλμογραφία

### Κινηματογράφος

### Βιντεοταινίες

### Τηλεόραση

### Μαγνητοσκοπημένες θεατρικές παραστάσεις

## Συγγραφικό έργο για το θέατρο

## Σενάρια για το σινεμά

## Θέατρο

Συμπληρωματικός πίνακας θεατρικών παραστάσεων στις οποίες συμμετείχε ο Β. Ανδρεόπουλος, ως ηθοποιός

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

## Εξωτερικοί σύνδεσμοι
* 

Κατηγορία:Έλληνες αντιστασιακοί
Κατηγορία:Μέλη της ΕΠΟΝ
Κατηγορία:Έλληνες ηθοποιοί κινηματογράφου
Κατηγορία:Έλληνες σεναριογράφοι
Κατηγορία:Έλληνες στιχουργοί
Κατάλογος καθιερωμένων όρων

**Κατάλογος καθιερωμένων όρων** ή **αρχείο καθιερωμένων όρων** στην επιστήμη της βιβλιοθηκονομίας είναι η διαδικασία με την οποία οργανώνονται οι κατάλογοι των βιβλιοθηκών έτσι ώστε η κάθε οντότητα (π.χ. πρόσωπο, οργανισμός κ.τ.λ.) να αναφέρεται με μονοσήμαντο και τυποποιημένο τρόπο. Ο τρόπος αυτός τηρείται με συνέπεια σε όλο τον κατάλογο, αλλά και στη σύνδεσή τους με άλλες οντότητες. Οι κατάλογοι αυτοί μπορεί να περιλαμβάνουν πρόσωπα, οργανισμούς, ιδρύματα, συνέδρια ή μπορεί να είναι δομημένοι θεματικά.

## Παραπομπές

 

Κατηγορία:Βιβλιοθηκονομία
Λούι Κλεμέντε

Ο **Λούι Κλεμέντε** (*αγγλ. Louie Clemente*) είναι Αμερικανός ντράμερ της χέβι μέταλ μουσικής, γνωστός ως μελος των Testament μέχρι το 1993.

## Καριέρα
Ο Κλεμέντε εντάχθηκε στους Legacy το 1984, αντικαθιστώντας το ντράμερ Μάικ Ρονσέτ. Μαζί με τον τραγουδιστή Στηβ Σόουζα, τους κιθαρίστες Έρικ Πίτερσον και Άλεξ Σκόλνικ και τον μπασίστα Γκρεγκ Κρίστιαν, αποτέλεσαν την σύνθεση του συγκροτήματος μέχρι το 1986, όταν ο Σόουζα αποχώρησε για να γίνει μέλος των Exodus, δίνοντας την θέση του στον Τσακ Μπίλι. Οι Legacy μετονομάστηκαν σε Testament και τον Απρίλιο του 1987 κυκλοφόρησαν το πρώτο τους άλμπουμ με τίτλο "*[[The Legacy]]*".
Ακολούθησε το "*[[The New Order]]*" την επόμενη χρονιά, ενώ το "*[[Practice What You Preach]]*" σκαρφάλωσε στο Top-40 των τσαρτ στην Μεγάλη Βρετανία. Το 1990, κυκλοφόρησαν το εξίσου επιτυχημένο "*[[Souls of Black]]*", για την προώθηση του οποίου συμμετείχαν στην περιοδεία "Clash of the Titans" μαζί με τους Megadeth, τους Slayer και τους Suicidal Tendencies.
Το εμπορικά κατευθυνόμενο "*[[The Ritual]]*" του 1992 ανέβηκε στο # 55 του Billboard, αλλά οδήγησε τον Κλεμέντε σε αποχώρηση, δίνοντας την θέση του στον Πολ Μπόσταφ.
Ο Κλεμέντε αποσύρθηκε από την μουσική, πέρα από μία επιστροφή στο συγκρότημα τον Μάιο του 2005 για την περιοδεία "10 Days in May Tour", όπου μοιραζόταν την θέση του ντράμερ με τον Τζον Τεμπέστα.
Διαμένει στη Νέα Υόρκη όπου είναι ιδιοκτήτης καταστήματος μοντέρνας τέχνης.

## Δισκογραφία
;Με τους Testament
* *[[The Legacy]]* (1987)
* *[[The New Order]]* (1988)
* *[[Practice What You Preach]]* (1989)
* *[[Souls of Black]]* (1990)
* *[[The Ritual]]* (1992)
* *[[Live at Eindhoven '87]]* (Live, 2009)

## Παραπομπές


## Πηγές
* Louie Clemente - Encyclopaedia Metallum: The Metal Archives
* Testament Biography / History - The Murky Waters - Tripod
* Louie Clemente - Metal Storm

## Εξωτερικοί σύνδεσμοι
* Louie Clemente | Facebook

Κατηγορία:Ντράμερς
Κατηγορία:Ροκ μουσικοί
Κατηγορία:Αμερικανοί μουσικοί
Αλεξέι Τσουμακόφ

Ο **Αλεξέι Γκεόργιεβιτς Τσουμακόφ** (Ρωσικά: Алексей Георгиевич Чумаков), είναι Ρώσος τραγουδιστής και ηθοποιός.

## Προσωπική ζωή
Ο Αλεξέι Τσουμακόφ παντρέυτηκε το 2014 την Γιούλια Κοβαλτσούκ.

## Σόου «[[:ru:Один в один|Your Face Sounds Familiar (Ρωσία)]]»

## Δισκογραφία
; 2006 — «Сны о чём-то большем»

# «Эти чёрные глаза» — Алексей Чумаков — 3:14.
# «Сны о чём-то большем» — Алексей Чумаков — 3:24.
# «Я от тебя схожу с ума» — Алексей Чумаков — 3:04.
# «Безответная любовь» — Алексей Чумаков — 3:13.
# «Параллельно» — Алексей Чумаков — 3:52.
# «Было и будет» — Алексей Чумаков — 4:07.
# «Останови» — Алексей Чумаков — 3:09.
# «Балалайка» — Алексей Чумаков, Александр Панайотов — 2:58.
# «Маленький кораблик» — Алексей Чумаков — 3:01.
# «Ты гонишь» — Алексей Чумаков — 3:09.
# «На перекрёстке двух дорог/Когда забудешь ты меня» — Алексей Чумаков, Ирина Топорец — 3:49.
# «Необыкновенная» — Алексей Чумаков, Александр Панайотов, Руслан Алехно — 3:47.
# «Не забывай меня» — Алексей Чумаков — 3:59.

; 2013 — «Тут и там»

# «Intro (Разговор с мамой)» — Алексей Чумаков — 4:12.
# «Моя весна» — Алексей Чумаков — 5:35.
# «Загадай» — Алексей Чумаков — 3:56.
# «Любовь ещё жива» — Алексей Чумаков — 3:08.
# «Небо забираю с собой» — Алексей Чумаков — 4:37.
# «Как дела?» — Алексей Чумаков — 4:23.
# «Стань такой как все» — Алексей Чумаков — 3:42.
# «Счастье» — Алексей Чумаков — 4:31.
# «Тут и там» — Алексей Чумаков — 4:59.
# «Я ждал всю жизнь» — Алексей Чумаков — 4:17.
# «Ты не со мной» — Алексей Чумаков — 3:55.
# «Если хочешь, мечтай» — Алексей Чумаков — 3:31.
# «Девочка, девушка, женщина» — Алексей Чумаков — 3:24.
# «Если ты меня разлюбишь» — Алексей Чумаков — 3:39.
# «Ты и я» — Алексей Чумаков — 5:31.
# «Зачем тебе любовь моя?» — Алексей Чумаков — 3:53.
# «Дай мне только шанс» — Алексей Чумаков — 3:27.
# «Всё будет как ты хочешь» — Алексей Чумаков — 4:01.
# «Сто дней» — Алексей Чумаков — 3:54.
# «Outro (Вкус шоколада)» — Алексей Чумаков — 10:38.

## Εξωτερικοί σύνδεσμοι

* 

Κατηγορία:Ρώσοι τραγουδιστές
Κατηγορία:Ρώσοι ηθοποιοί
Κομάρκα (Ισπανία)

Μια **κομάρκα** ή **φυσική επαρχία** (*comarca *στα ισπανικά, τα καταλανικά και τα γαλικιανά*, *στα βασκικά *eskualdean*) στην Ισπανία είναι μια εδαφική υποδιαίρεση που ορίζεται με βάση κριτήρια ανθρώπινης ή φυσικής γεωγραφίας. 

Η εφαρμογή του όρου και της υποδιαίρεσης αυτής στο ισπανικό κράτος επίσης διαφέρει. Ορισμένες αυτόνομες περιφέρειες, όπως η Καταλονία και η Αραγωνία, προσπάθησαν να εισάγουν τις κομάρκες ως το επίσημο επίπεδο εδαφικής και διοικητικής υποδιαίρεσης που τοποθετείται ιεραρχικά μεταξύ της επαρχίας και του δήμου (που είναι και το κατώτερο). Αντίθετα, στην πλειοψηφία των υπόλοιπων αυτόνομων περιφερειών η κομάρκα περιορίζεται στην περιγραφή ενιαίων φυσικών περιοχών, περιοχών από όπου προέρχονται προϊόντα με προστατευόμενη ονομασία προέλευσης ή απλά γεωγραφικές περιοχές που αρθρώνονται γύρω από ένα κεντρικό αστικό κέντρο. Λόγω ακριβώς της γεωγραφικής και ανεπίσημης φύσης των φυσικών επαρχιών, υπάρχουν και φυσικές επαρχίες που ξεπερνούν τα όρια των επαρχιών ή ακόμη και των αυτόνομων περιφερειών.

## Οι κομάρκες ανά Αυτοδιοίκητη Περιφέρεια
* Φυσικές επαρχίες της Ανδαλουσίας
* Φυσικές επαρχίες της Αραγωνίας
* Φυσικές επαρχίες των Αστουριών
* Φυσικές επαρχίες των Βαλεαρίδων
* Φυσικές επαρχίες της Βαλενθιανικής Κοινότητας
* Φυσικές επαρχίες της Γαλικίας
* Φυσικές επαρχίεςτης Εξτρεμαδούρας
* Φυσικές επαρχίες των Κανάριων Νήσων
* Φυσικές επαρχίες της Κανταβρίας
* Φυσικές επαρχίεςτης Καστίλης - Λα Μάντσα
* Φυσικές επαρχίες της Καστίλης - Λεόν
* Φυσικές επαρχίες της Καταλονίας
* Φυσικές επαρχίες της Μαδρίτης
* Φυσικές επαρχίεςτης Ναβάρας
* Φυσικές επαρχίεςτης Ριόχα
* Φυσικές επαρχίες της Χώρας των Βάσκων

## Πηγές
* Νόμος 7/1985 της Ισπανίας, «Καθορισμού των βάσεων της τοπικής αυτοδιοίκησης», δημοσιευμένου στις 2 Απριλίου 1985 στην Ισπανική Εφημερίδας της Κυβερνήσεως (ισπανικά)
* Η κομάρκα στην Νομική Εγκυκλοπαίδεια (ισπανικά)
* Λήμμα «comarca» στην Μεγάλη Καταλανική Εγκυκλοπαίδεια (καταλανικά)
Αλεξάντρ Παναγιότοφ

Ο **Αλεξάντρ Σεργκέεβιτς Παναγιότοφ** (Ρωσικά: Алекса́ндр Серге́евич Панайо́тов) είναι Ρωσοουκρανός τραγουδιστής.

## Γενική περιγραφή
Η φωνή του τραγουδιστή θεωρείται μία από τις καλύτερες φωνές της ποπ στη Ρωσία. Έχει βγάλει πολλά τραγούδια και έχει συνεργαστεί με μεγάλους καλλιτέχνες του ρωσικού θεάματος, δύο πολύ διάσημα τραγούδια του είνα το *Необыкновенная* (Ασυνήθιστη), μία χορωδία με τους Αλεξέι Τσουμακόφ και Ρουσλάν Αλεχνό. Το άλλο γνωστό τραγούδι του είναι το *Лунная мелодия* (Η μελωδία του φεγγαριού).

## Βραβεία
* 2003 - Received prize "Красная книга Запорожья (*Redlist of [[Zaporizhia]]*)"
* 2006 - Received gold medal "Во имя жизни на земле (*In name of life on land*)" (Moscow)
* 2007 - Received Order "Служение искусству (*Merit for art*)" (Moscow)
* 2010 - Received Order "Пламенеющее сердце(Flaming Heart)" (Moscow)

### Ερμηνείες που συνδέονται με αμοιβή
* 2000 - World song contest "Черноморские игры (*Blacksea's play*)"  Grand-prix
* 2000 - Song contest "Славянском базаре (*Slavic bazar*)" 3rd  (Kiev)
* 2000 - Song contest "Азовские паруса  (*Sail of Azov*)" 1st (Azov)
* 2001 - Song festival "Золотой шлягер (*Golden hit songs*)" 1st (Mogilev)
* 2001 - Song contest "Дискавери (*Discovery*)" 1st (Varna, Bulgaria)
* 2001 - Song contest "Море друзей (*Sea of friends*)" 1st (Yalta)
* 2001 - Song contest "Конкурс артистов эстрады (*Contest of pop-artists*)" 2nd (Kiev)
* 2002 - Song contest "Песни Вильнюса (*Songs of Vilnius*)" 1st (Latvia)
* 2002 - Song contest "Стань звездой (*Become star*)" advanced till final-stage (tele-channel "Россия (Russia)")
* 2003 - Song contest "Народный артист (*National artist*)" 2nd (tele-channel "Россия")

## Δισκογραφία

### Άλμπουμ
* 2006 - Леди дождя (*The Rain lady*)
* 2010 - Формула любви (*Formula of love*)

### Συλλογή άλμπουμ
* 2001 - Слухай@zp.ua (First disk, in which the song was written by A.Panayotov - "Літній дощ (*Summer rain*)")
* 2004 - Народный артист 1 (*National artist 1*)
* 2004 - Народный артист 2 (*National artist 2*)
* 2004 - Финальный концерт проекта в Кремле (*Final concert of project in Kremlin*) - DVD
* 2005 - Балалайка (*Balalaika*)
* 2005 - Народный артист (*National artist*) - mp3
* 2005 - Народный артист необыкновенный (*National artist wonderful*)
* 2006 - Мальчишник (*Boy*)
* 2006 - Все звезды поют песни Кима Брейтбурга (*All stars are singing the songs of Kim Breitburg*)
* 2006 - "Фабрика Звезд" против "Народный Артист" (*"Star factory" vs "National artist"*)

### Μουσικά βίντεο
* 2005 — Необыкновенная(*Wonderful lady*, with Ruslan Alekhno & Аlexey Chumakov)
* 2005 — Балалайка(*Balalaika*, with А.Chumakov)
* 2007 — Голос(*Voice*)
* 2010 — Формула любви(*Formula of love*)
* 2011 — Till tomorrow

## Παραπομπές


## Εξωτερικοί Σύνδεσμοι

* 

Κατηγορία:Ουκρανοί τραγουδιστές
Κατηγορία:Ρώσοι τραγουδιστές
Βουλγαρικές βουλευτικές εκλογές 1901

Οι βουλευτικές εκλογές διεξήχθησαν στη Βουλγαρία στις 28 Ιανουαρίου του 1901. Παρά το ότι τερμάτισε στην τρίτη θέση όσον αφορά τον αριθμό των ψήφων, το Προοδευτικό Φιλελεύθερο κόμμα αναδείχθηκε ως το μεγαλύτερο κόμμα στο Κοινοβούλιο, με 40 από τις 164 έδρες. Η προσέλευση των ψηφοφόρων ήταν 42,7%.

## Αποτελέσματα

## Σημειώσεις


## Παραπομπές


## Πηγές
*  

Κατηγορία:Βουλγαρικές βουλευτικές εκλογές
Μάχη στον Άγιο Βασίλειο

Η **Μάχη στον Άγιο Βασίλειο** ήταν μια μάχη του Ελληνικού Εμφυλίου η οποία κατέληξε στην εμφατική νίκη του Ελληνικού Στρατού απέναντι στις δυνάμεις του ΔΣΕ Πελοποννήσου. Η μάχη ήταν κομβικής σημασίας, καθώς οδήγησε στην διάλυση του ΔΣΠ 

## Ευρύτερο πλαίσιο
Στη Πελοποννήσο, οι δυνάμεις του Εθνικού Στρατού είχαν ξεκινήσει εκκαθαριστικές επιχειρήσεις στις οποίες συμμετείχαν περίπου 25000 στρατιώτες, ενώ ο ΔΣΠ έφθασε στη μεγαλύτερή του ακμή τους 3000 μαχητές τελείως ξεκομμένος από τις δυνάμεις του Δημοκρατικού Στρατού Ελλάδας (ΔΣΕ) της κεντρικής Ελλάδας. Μετά από την σχετική αποτυχία μιας επιχείρησης του ΔΣΕ στην περιοχή του Λεωνιδίου οι δυνάμεις του κατέφυγαν για ξεκούραση στον  Άγιο Βασίλειο χωριό με σημαντική αριστερή συμμετοχή.

## Μάχη
Ενώ υπήρξε προειδοποιητικό μήνυμα από τη διοίκηση της 55ής ταξιαρχίας του ΔΣΕ ότι *περίπου 1200 στρατιώτες αναχώρησαν από το χωριό Βαμβακού προς άγνωστη κατεύθυνση* τα μέλη των ΛΟΚ κατάφεραν οχυρωθούν στην ίδια περιοχή περιμένοντας το πρωί ώστε να εκδηλώσουν την αιφνιδιαστική επίθεση τους. Η επικράτηση τους έναντι στο 1ο τάγμα της 55ης ταξιαρχίας ήταν πλήρης, ενώ οι απώλειες του Δημοκρατικού στρατού σε στελέχη και μαχητές ήταν πολύ μεγάλες.

## Αποτέλεσμα
Μετά την μάχη ο διοικητής του 1ου τάγματος του ΔΣΠ Αλέκος Τσουκόπουλος πέρασε από στρατοδικείο και εκτελέστηκε ως υπεύθυνος για *βαριά αμέλεια* ενώ ο Πάνος Κοντογιάννης πολιτικός επίτροπος του ίδιου τάγματος καταδικάστηκε σε θάνατο με αναστολή. Μετά την συγκεκριμένη μάχη, το ηθικό των μαχητών του ΔΣΠ έπεσε κατακόρυφα, και δεν ξαναυπήρξε άλλη μεγάλης έκτασης μάχη μέχρι την ολοκληρωτική διάλυση του ΔΣΠ.

## Παραπομπές


## Διαβάστε
*Περιγραφή της μάχης από τον Κώστα Ι. Παπαδόγιαννη 
*ΜΑΧΗ ΣΤΟΝ ΑΓΙΟ-ΒΑΣΙΛΗ, περιγραφή της μάχης από μαχητή του ΔΣΠ που αιχμαλωτίστηκε
*Περιγραφή της μάχης από καταδρομέα του Εθνικού Στρατού

Κατηγορία:Μάχες του Ελληνικού Εμφυλίου 1946-1949
Κατηγορία:1949
Κατηγορία:Κυνουρία
Ντενίζ Τσακίρ

Η **Ντενίζ Τσακίρ** (Άγκυρα 31 Δεκεμβρίου 1981) είναι Τούρκισσα ηθοποιός.

## Βιογραφία
Η Ντενίζ Τσακίρ γεννήθηκε στην Άγκυρα της Τουρκίας στις 31 Δεκεμβρίου του 1981. Αποφοίτησε από το τμήμα Θεάτρου του Πανεπιστήμιο Άγκυρας, και εκπαιδεύτηκε ως ηθοποιός από τον Τζιχάν Ουνάλ. Επίσης πήρε μέρος και σε ραδιοφωνικές εκπομπές. Το 2004 έλαβε μέρος στην κωμική σειρά "Μια γυναίκα μπορεί" και το 2006 εκτόξευσε τη καριέρα της στα ύψη, με τη συμμετοχή της στη σειρά "Φύλλα στον Άνεμο" (Yaprak Dökümü) και το 2011 στην "Ιφέτ". Τελευταία της συμμετοχή στην τηλεόραση, η σειρά "Το απαγορευμένο" (Yasak) και πιο πριν η συμμετοχή της στη σειρά "Σουλεϊμάν ο Μεγαλοπρεπής". Έχει λάβει μέρος σε πολλές ταινίες και θεατρικές παραστάσεις, ενώ είναι επιλεγμένη ως μια από τις καλύτερες ηθοποιούς της Τουρκίας.

## Κατάλογος θεατρικών παραστάσεων
* Το τζάμι
* Λόγια αγάπης
* Προειδοποίηση

## Κατάλογος ταινιών
* Και μετά; (Ya Sonra?) 2011 - Ντιντέμ
* Iron Man 2 2010 - Βιρτζίνια Ποτς (Τουρκική μεταγλώττιση)
* 40 (2009) - Νοσοκόμα Σεβντά
* Πως είσαι; (Kako si?) 2009 - Λυδία
* Iron Man 2008 - Βιρτζίνια Ποτς (Τουρκική μεταγλώττιση)
* Simpsons the Movie 2008 - Ροντ και Τοντ Φλάντερς (Τουρκική μεταγλώττιση)
* Kung Fu Panda 2008 - Δάσκαλος Σι Φου (Τουρκική μεταγλώττιση)

## Κατάλογος σειρών
* Ένας εγκληματίας δεν μπορεί να κυβερνήσει το κόσμο *Eşkıya Dünyaya Hükümdar Olmaz *(2015) - Μεριέμ Τσακιρμπεϊλί (σε εξέλιξη)
* Το απαγορευμένο *Yasak* (2014) - Τζαλιμπέ (9 επεισόδια)
* Σουλεϊμάν ο Μεγαλοπρεπής *Muhteşem Yüzyıl* (2013) - Σαχ Σουλτάν (22 επεισόδια)
* İffet (2011-2012) - Ιφέτ (40 επεισόδια)
* Φύλλα στον Άνεμο *Yaprak Dökümü* (2006-2010) - Φερχουντέ Γκιουβέν Τεκίν (174 επεισόδια)
* Μια γυναίκα μπορεί *Kadın İsterse* (2004-2006) - Αλέβ (26 επεισόδια)

## Προσωπική ζωή
Η Ντενίζ Τσακίρ ήταν ζευγάρι με τον συμπρωταγωνιστή της στην *Ιφέτ*, Ιμπραήμ Τσελικόλ, με τον οποίο χώρισε το 2013.

## Παραπομπές


Κατηγορία:Τούρκισσες ηθοποιοί
Ρουσλάν Αλεχνό

Ο **Ρουσλάν Φιόντοροβίτς Αλεχνό** (*Руслан Фёдаравіч Аляхно*, 14 Οκτωβρίου 1981) είναι Λευκορώσος τραγουδιστής.

## Προσωπική ζωή
Το 2004 γνώρισε την ηθοποιό Ιρίνα Μεντβέντεβα, το 2009 παντρεύτηκαν και το 2011 χώρισαν επίσημα.

## Δισκογραφία

### Άλμπουμς
**Rano ili Pozdno* (Sooner Or Later) (2005)
**Hasta La Vista* (2008)
**Nasledie* (Heritage) (2013)

### Μουσικά βίντεο
*2005: "Neobyknovennaya" - Trio with Alexey Chumakov and Aleksandr Panayotov
*2007: "Serdtse Zemli Moyei" - Duet with Irina Dorofeeva
*2008: "Hasta La Vista"
*2012: "Ne Zabyt"
*2013: "Lyubimaya"
*2014: "Heart of Glass" - Duet with Valeriya

### Σινγκλς
*2005: "Neobiknovennaya" (Необыкновенная, Unusual Girl) -- Trio with Alexey Chumakov and Aleksandr Panayotov
*2007: "Serdtse Zemli Moyei" (Сердце Земли Моей, Heart of my Land) (duet with Irina Dorofeeva)
*2008: "Hasta la Vista"
*2009: "Mroja" (Dream) http://www.youtube.com/watch?v=PkmX2fgAppY
*2012: "Ne Zabyt'" (Не Забыть, Can't Be Forgotten)
*2012: "My Ostanemsya" (Мы Останемся, We'll stay)
*2013: "Lyubimaya" (Любимая, Beloved)
*2014: "Serdtse Iz Stekla" (Сердце Из Стекла, Heart Of Glass") (feat Valeriya)

## Eurovision 2008
Το 2008 εκπροσώπησε στον διαγωνισμό τραγουδιού τη χώρα του τη Λευκορωσία, αλλά δεν κατάφερε να πάει στον τελικό.

## Εξωτερικοί σύνδεσμοι

* 

Κατηγορία:Ρώσοι τραγουδιστές
Κατηγορία:Λευκορώσοι τραγουδιστές
Κατηγορία:Συμμετέχοντες στη Eurovision
Λεωφόρος Κωνσταντίνου Καραμανλή (Θεσσαλονίκη)

Η **Λεωφόρος Κωνσταντίνου Καραμανλή** (ή *Λεωφόρος Νέα Εγνατία*) είναι βασικός οδικός άξονας της Θεσσαλονίκης. Αποτελεί τη συνέχεια της Οδού Εγνατίας (από το ύψος της οδού Καυταντζόγλου) από τα βόρεια και της Εθνικής Οδού Θεσσαλονίκης - Μουδανιών, στην περιοχή της Νέας Ελβετίας, από νότια. 

Διαθέτει τρεις λωρίδες κυκλοφορίας ανά κατεύθυνση με νησίδα και διασταυρώνεται με σημαντικούς δρόμους της Θεσσαλονίκης, όπως οι οδοί Παπάφη, Κατσιμίδη, Παπαναστασίου, Κλεάνθους, 28ης Οκτωβρίου, Μάρκου Μπότσαρη, 25ης Μαρτίου και Βούλγαρη. Επιπλέον, επί της λεωφόρου βρίσκεται το Ιπποκράτειο Νοσοκομείο και ο σταθμός του Μετρό Παπάφη.

Κωνσταντίνου Καραμανλή
Αλέξανδρος Πάντος

Ο **Αλέξανδρος Πάντος** (Ζαγορά Μαγνησίας, 1887 - 1930) ήταν Έλληνας νομικός και πολιτικός επιστήμονας καθώς και εθνικός ευεργέτης.

Γεννήθηκε στη Ζαγορά Πηλίου και στα νεανικά του χρόνια σπούδασε νομική στο Καποδιστριακό Πανεπιστήμιο Αθηνών και αργότερα πολιτικές επιστήμες στο Ινστιτούτο Πολιτικών Σπουδών του Παρισιού.

Γόνος της μεγαλοαστικής οικογένειας Πάντου, άφησε με διαθήκη του στο ελληνικό δημόσιο το ποσό των 450.000 δρχ. (ήτοι το σύνολο της περιουσίας του). Εκτελεστή της διαθήκης του όρισε τον εκάστοτε πρωθυπουργό της χώρας. Το 1931 ιδρύεται επί Ελευθερίου Βενιζέλου η Πάντειος Σχολή και λίγα χρόνια αργότερα, το 1937, μετονομάζεται σε «Πάντειος Ανώτατη Σχολή Πολιτικών Επιστημών». Στο προαύλιο της σχολής (από το 1989 «Πάντειο Πανεπιστήμιο») βρίσκεται ο τάφος του μεγάλου ευγεργέτη.

Προς τιμή του ονομάστηκε και δρόμος στο Δήμο Καλλιθέας, σε κοντινή απόσταση από τη σχολή.

## Πηγές
* Βουγιούκα Μ., Μεγαρίδης Β. *Οδωνυμικά*, τ. Β΄, σσ. 466-467, Αθήνα 2010, ISBN 978-960-7401-94-6
* Ντοκυμαντέρ της ΕΡΤ με τίτλο «Διασπορά – Παροικίες – Ευεργεσία. Από το ΕΓΩ στο ΕΜΕΙΣ»

## Παραπομπές


Κατηγορία:Έλληνες ευεργέτες